CELEX: 32009R0119
Language: ro
Date: 2009-02-09 00:00:00
Title: Regulamentul (CE) nr. 119/2009 al Comisiei din 9 februarie 2009 de stabilire a listei țărilor terțe și a părților acestora pentru importul sau tranzitul în Comunitate al cărnii de leporide sălbatice, de anumite mamifere terestre sălbatice și al cărnii de iepuri de crescătorie, precum și cerințele de certificare veterinară (Text cu relevanță pentru SEE)

10.2.2009   
            
            
               RO
            
            
               Jurnalul Oficial al Uniunii Europene
            
            
               L 39/12
            
         
      REGULAMENTUL (CE) NR. 119/2009 AL COMISIEI
   
   din 9 februarie 2009
   de stabilire a listei țărilor terțe și a părților acestora pentru importul sau tranzitul în Comunitate al cărnii de leporide sălbatice, de anumite mamifere terestre sălbatice și al cărnii de iepuri de crescătorie, precum și cerințele de certificare veterinară
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 punctul 1 primul paragraf, articolul 9 alineatul (2) litera (b) și articolul 9 alineatul (4) literele (b) și (c),
   având în vedere Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (2), în special articolul 12,
   având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (3), în special articolul 9,
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (4), în special articolul 11 alineatul (1) și articolul 14 alineatul (4),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (5), în special articolul 48 alineatul (1),
   întrucât:
   
               (1)
            
            
               Decizia 2000/585/CE a Comisiei (6) stabilește lista țărilor terțe din care statele membre autorizează importurile de carne de iepuri și de carne de anumite tipuri de vânat sălbatic și de crescătorie și definește condițiile de sănătate animală și publică, precum și condițiile pentru certificarea sanitar-veterinară a acestor importuri.
            
         
               (2)
            
            
               Din considerente de consecvență a legislației comunitare, normele Comunității în materie de import de carne de leporide sălbatice, de anumite mamifere terestre sălbatice și de iepuri de crescătorie ar trebui să ia în considerare cerințele de sănătate publică prevăzute în Regulamentele (CE) nr. 852/2004, (CE) nr. 853/2004, (CE) nr. 854/2004 și (CE) nr. 882/2004.
            
         
               (3)
            
            
               Măsurile prevăzute în prezentul regulament nu aduc atingere dispozițiilor de punere în aplicare a Regulamentului (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea (7).
            
         
               (4)
            
            
               Pentru a armoniza condițiile comunitare pentru importul produselor în cauză în Comunitate, precum și pentru a asigura un grad mai mare de transparență și pentru a simplifica procedura legislativă de modificare a unor condiții de acest tip, condițiile respective trebuie enunțate în modelele de certificate sanitar-veterinare prezentate în prezentul regulament.
            
         
               (5)
            
            
               Certificatele sanitar-veterinare pentru importul și tranzitul în Comunitate, inclusiv depozitarea în timpul tranzitului, al cărnii de leporide sălbatice, de anumite mamifere terestre sălbatice și de iepuri de crescătorie trebuie să respecte modelele standard corespunzătoare stabilite în anexa I la Decizia 2007/240/CE a Comisiei din 16 aprilie 2007 de stabilire a noilor certificate veterinare de introducere a animalelor vii, a materialului seminal, a embrionilor, a ovulelor și a produselor de origine animală pe teritoriul Comunității, în conformitate cu Deciziile 79/542/CEE, 92/260/CEE, 93/195/CEE, 93/196/CEE, 93/197/CEE, 95/328/CE, 96/333/CE, 96/539/CE, 96/540/CE, 2000/572/CE, 2000/585/CE, 2000/666/CE, 2002/613/CE, 2003/56/CE, 2003/779/CE, 2003/804/CE, 2003/858/CE, 2003/863/CE, 2003/881/CE, 2004/407/CE, 2004/438/CE, 2004/595/CE, 2004/639/CE și 2006/168/CE (8).
            
         
               (6)
            
            
               Modelele de certificate sanitar-veterinare, descrise în prezentul regulament, pentru importul și tranzitul în Comunitate, inclusiv depozitarea în timpul tranzitului, de carne de leporide sălbatice, de anumite mamifere terestre sălbatice și de iepuri de crescătorie trebuie să fie compatibile cu sistemul TRACES, conform Deciziei 2004/292/CE a Comisiei din 30 martie 2004 privind punerea în aplicare a sistemului TRACES (9).
            
         
               (7)
            
            
               Lista țărilor terțe sau a părților acestora, cuprinsă în anexa II la Decizia 79/542/CEE a Consiliului (10) trebuie folosită în cazul importului sau tranzitului în Comunitate al cărnii de leporide sălbatice și al cărnii de iepuri de crescătorie. Lista țărilor trebuie întocmită pentru importul și tranzitul în Comunitate de carne de mamifere terestre sălbatice, altele decât ungulatele și leporidele.
            
         
               (8)
            
            
               Trebuie prevăzute condiții specifice pentru tranzitul prin Comunitate al loturilor cu destinația Rusia sau al loturilor care vin din Rusia, dată fiind situația geografică a Kaliningradului, cu efecte numai pentru Letonia, Lituania și Polonia.
            
         
               (9)
            
            
               Pentru a se evita distorsiunile în relațiile comerciale, folosirea certificatelor sanitar-veterinare emise în conformitate cu Decizia 2000/585/CE trebuie autorizată pentru o perioadă de tranziție.
            
         
               (10)
            
            
               Pentru o mai mare claritate a legislației comunitare, Decizia 2000/585/CE trebuie abrogată și înlocuită cu prezentul regulament.
            
         
               (11)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PEZENTUL REGULAMENT:
   Articolul 1
   Obiect și domeniu de aplicare
   (1)   Prezentul regulament stabilește:
   
               (a)
            
            
               lista țărilor terțe sau a părților acestora din care pot fi importate sau pot tranzita teritoriul Comunității următoarele produse:
               
                           (i)
                        
                        
                           carne de leporide sălbatice fără organe comestibile, cu excepția leporidelor sălbatice nejupuite și neeviscerate;
                        
                     
                           (ii)
                        
                        
                           carne de mamifere terestre sălbatice, altele decât ungulatele și leporidele, fără organe comestibile;
                        
                     
                           (iii)
                        
                        
                           carne de iepuri de crescătorie;
                        
                     
         
               (b)
            
            
               cerințele pentru certificarea sanitar-veterinară a produselor enumerate la punctele (i), (ii) și (iii) („produsele”).
            
         (2)   Fără a aduce atingere restricției prevăzute la articolul 5 alineatul (2), în sensul prezentului regulament, tranzitul se referă la depozitarea în timpul tranzitului [inclusiv stocarea, în conformitate cu articolul 12 alineatul (4) și articolul 13 din Directiva 97/78/CE a Consiliului (11)].
   (3)   Prezentul regulament se aplică fără a aduce atingere:
   
               (i)
            
            
               cerințelor specifice privind certificarea prevăzute în acordurile încheiate de Comunitate cu țări terțe;
            
         
               (ii)
            
            
               normelor relevante de certificare prevăzute în legislația de punere în aplicare a Regulamentului (CE) nr. 338/97 privind protecția speciilor faunei și florei sălbatice prin controlul comerțului cu acestea.
            
         Articolul 2
   Definiție
   În sensul prezentului regulament, „leporide sălbatice” înseamnă iepuri sălbatici și iepuri de câmp.
   Articolul 3
   Listele țărilor terțe sau ale părților acestora din care produsele pot fi importate sau pot tranzita teritoriul Comunității
   Se importă și pot tranzita teritoriul Comunității numai produsele care provin din țările terțe sau din părțile acestora înscrise sau menționate în anexa I partea 1.
   Articolul 4
   Certificare sanitar-veterinară
   (1)   Produsele importate în Comunitate sunt însoțite de un certificat sanitar-veterinar întocmit în conformitate cu modelul de certificat prevăzut în anexa II, pentru produsul respectiv, completat în conformitate cu notele stabilite în anexa I partea 4.
   (2)   Produsele care tranzitează teritoriul Comunității sunt însoțite de un certificat întocmit în conformitate cu modelul de certificat prevăzut în anexa III.
   (3)   Respectarea condiției privind garanțiile suplimentare, astfel cum se indică pentru un anumit stat membru sau pentru o parte a acestuia în coloanele 4, 6 și 8 din tabelul din anexa I partea 1 și în conformitate cu cele descrise în anexa I partea 3, se atestă prin completarea secțiunii corespunzătoare din certificatul sanitar-veterinar pentru produsul în cauză.
   (4)   Este posibilă folosirea certificării electronice și a altor sisteme agreate armonizate la nivel comunitar.
   Articolul 5
   Derogare pentru tranzitul prin Letonia, Lituania și Polonia
   (1)   Prin derogare de la articolul 4 alineatul (2), tranzitul rutier sau feroviar în cazul loturilor de produse care vin din Rusia sau care au ca destinație această țară, direct sau prin intermediul unei alte țări terțe, este permis între punctele de control la frontieră din Letonia, Lituania și Polonia, enumerate în anexa la Decizia 2001/881/CE a Comisiei (12), atunci când se întrunesc următoarele condiții:
   
               (a)
            
            
               lotul este sigilat de către medicul veterinar oficial cu un sigiliu numerotat în serie, la punctul de control la frontiera de intrare;
            
         
               (b)
            
            
               pe fiecare pagină a documentelor care însoțesc lotul, conform dispozițiilor de la articolul 7 din Directiva 97/78/CE, se aplică ștampila cu mențiunea „Exclusiv pentru tranzitul prin CE cu destinația Rusia”, de către medicul veterinar oficial la punctul de control la frontiera de intrare;
            
         
               (c)
            
            
               cerințele procedurale prevăzute la articolul 11 din Directiva 97/78/CE sunt respectate;
            
         
               (d)
            
            
               lotul este certificat ca fiind acceptabil pentru tranzit în documentul veterinar comun de intrare emis de către medicul veterinar oficial la punctul de control la frontiera de intrare.
            
         (2)   Loturile, astfel cum se menționează la alineatul (1), nu pot fi descărcate sau stocate în interiorul Comunității, conform articolului 12 alineatul (4) sau articolului 13 din Directiva 97/78/CE.
   (3)   Se organizează controale periodice de către autoritatea competentă pentru a se asigura că numărul de loturi, astfel cum se menționează la alineatul (1), și cantitățile corespunzătoare de produse care părăsesc Comunitatea corespund numărului și cantităților care intră în Comunitate.
   Articolul 6
   Abrogare
   Decizia 2000/585/CE se abrogă.
   Trimiterile la decizia abrogată se interpretează ca trimiteri la prezentul regulament și se citesc în conformitate cu tabelul de corespondență din anexa IV.
   Articolul 7
   Dispoziții tranzitorii
   Produsele cu privire la care au fost emise certificatele sanitar-veterinare relevante în conformitate cu Decizia 2000/585/CE pot fi importate în Comunitate sau pot tranzita Comunitatea până la 30 iunie 2009.
   Articolul 8
   Intrare în vigoare și aplicabilitate
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iunie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  JO L 139, 30.4.2004, p. 1.
   
      (3)  JO L 139, 30.4.2004, p. 55.
   
      (4)  JO L 139, 30.4.2004, p. 206.
   
      (5)  JO L 165, 30.4.2004, p. 1.
   
      (6)  JO L 251, 6.10.2000, p. 1.
   
      (7)  JO L 61, 3.3.1997, p. 1.
   
      (8)  JO L 104, 21.4.2007, p. 37.
   
      (9)  JO L 94, 31.3.2004, p. 63.
   
      (10)  JO L 146, 14.6.1979, p. 15.
   
      (11)  JO L 24, 30.1.1998, p. 9.
   
      (12)  JO L 326, 11.12.2001, p. 44.
   
      ANEXA I
      CARNE DE LEPORIDE SĂLBATICE, DE ANUMITE MAMIFERE TERESTRE SĂLBATICE ȘI DE IEPURI DE CRESCĂTORIE
      PARTEA 1
      Lista țărilor terțe și a părților acestora și garanțiile suplimentare
      
                  Țara
               
               
                  Codul teritoriului
               
               
                  Leporide
               
               
                  Mamifere terestre sălbatice, altele decât ungulatele și leporidele
               
            
                  Sălbatice
               
               
                  Iepuri de crescătorie
               
            
                  MC
               
               
                  GS
               
               
                  MC
               
               
                  GS
               
               
                  MC
               
               
                  GS
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  Australia
               
               
                  AU
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Canada
               
               
                  CA
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Groenlanda
               
               
                  GL
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Noua Zeelandă
               
               
                  NZ
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Rusia
               
               
                  RU
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Orice altă țară terță sau parte a acesteia enumerată în coloanele 1 și 3 ale tabelului din anexa II partea 1 la Decizia 79/542/CEE
               
               
                  WL
               
               
                   
               
               
                  RM
               
               
                   
               
               
                   
               
               
                   
               
            
                  
                              MC
                           
                           
                              :
                           
                           
                              Model de certificat veterinar.
                           
                        
                              GS
                           
                           
                              :
                           
                           
                              Garanții suplimentare.
                           
                        
            PARTEA 2
      Modele de certificate sanitar-veterinare
      
         Model(e):
      
      
                  „WL”
               
               
                  :
               
               
                  model de certificat sanitar-veterinar pentru carnea de leporide sălbatice (iepuri și iepuri de câmp).
               
            
                  „WM”
               
               
                  :
               
               
                  model de certificat sanitar-veterinar pentru carnea de mamifere terestre sălbatice, altele decât ungulatele și leporidele.
               
            
                  „RM”
               
               
                  :
               
               
                  model de certificat sanitar-veterinar pentru carnea de iepuri de crescătorie.
               
            PARTEA 3
      Garanții suplimentare
      PARTEA 4
      Note cu privire la certificarea sanitar-veterinară
      
                  (a)
               
               
                  Certificatele sanitar-veterinare care au la bază modelele din partea 2 a prezentei anexe și care respectă structura modelului corespunzător produsului respectiv sunt emise de țara terță exportatoare sau de partea acesteia. Acestea vor cuprinde, în ordinea care apare în model, certificările care sunt necesare oricărei țări terțe și, după caz, cerințele sanitare suplimentare impuse țării terțe exportatoare sau unei părți a acesteia.
                  În cazul în care se solicită garanții suplimentare de către statul membru de destinație pentru produsul respectiv, acestea se înscriu, de asemenea, în certificatul sanitar-veterinar original.
               
            
                  (b)
               
               
                  Trebuie să se prezinte un certificat unic, separat pentru fiecare lot al produsului respectiv exportat către aceeași destinație dintr-un teritoriu care apare în coloana 2 a tabelului din partea 1 a prezentei anexe și care este transportat în același vagon de marfă, camion, aeronavă sau navă maritimă.
               
            
                  (c)
               
               
                  Originalul certificatelor constă într-o singură pagină tipărită pe ambele părți sau, dacă este necesar mai mult text, acesta este constituit astfel încât toate paginile să formeze un întreg și să nu poată fi separate.
               
            
                  (d)
               
               
                  Certificatul este întocmit în cel puțin una dintre limbile oficiale ale statului membru în care se efectuează inspecția vamală și în una dintre limbile oficiale ale statului membru de destinație. Totuși, statele membre în cauză pot permite întocmirea certificatului într-o altă limbă a Comunității decât în limba proprie, atașând, dacă este necesar, o traducere oficială.
               
            
                  (e)
               
               
                  În cazul în care la certificat sunt atașate pagini suplimentare pentru a identifica elementele care alcătuiesc lotul, se consideră că aceste pagini suplimentare fac parte din certificatul original dacă semnătura și ștampila medicului veterinar oficial care efectuează certificarea figurează pe fiecare pagină.
               
            
                  (f)
               
               
                  În cazul în care certificatul, inclusiv toate paginile suplimentare conform literei (e), cuprinde mai mult de o pagină, fiecare pagină va fi numerotată „–x (numărul paginii) din y (numărul total de pagini)–” în josul paginii și va purta codul numeric al certificatului alocat de autoritatea competentă în partea superioară a paginii.
               
            
                  (g)
               
               
                  Originalul certificatului trebuie să fie completat și semnat de un medic veterinar oficial cu cel mult 24 de ore înainte de încărcarea lotului pentru importuri în Comunitate, cu excepția unor prevederi contrare în legislația Comunității. În acest sens, autoritățile competente ale țării exportatoare se asigură că sunt respectate principii de certificare echivalente celor prevăzute în Directiva 96/93/CE a Consiliului (1).
                  Culoarea semnăturii va fi diferită de cea a textului tipărit. Aceeași regulă se aplică în cazul ștampilelor, altele decât ștampilele în relief.
               
            
                  (h)
               
               
                  Originalul certificatului trebuie să însoțească lotul până la punctul de control la frontiera de intrare în Comunitatea Europeană.
               
            
         (1)  JO L 13, 16.1.1997, p. 28.
   
   
      ANEXA II
      MODELE DE CERTIFICATE SANITAR-VETERINARE PENTRU IMPORTUL ÎN COMUNITATEA EUROPEANĂ DE CARNE DE LEPORIDE SĂLBATICE, DE CARNE DE ANUMITE MAMIFERE TERESTRE SĂLBATICE ȘI DE CARNE DE IEPURI DE CRESCĂTORIE
      
         
      
         
      
         
      
         
      
         
      
         
      
         
      
         
      
         
   
   
      ANEXA III
      
         [conform articolului 4 alineatul (2)]
      
      Model de certificat sanitar-veterinar pentru tranzitul/depozitarea cărnii de leporide sălbatice, de iepuri de crescătorie și a cărnii de mamifere terestre sălbatice, altele decât ungulatele
      
         
      
         
   
   
      ANEXA IV
      
         (conform articolului 6)
      
      Tabel de corespondență
      
                  Decizia 2000/585/CE
               
               
                  Prezentul regulament
               
            
                  Articolul 2
               
               
                  Articolul 1
               
            
                  —
               
               
                  Articolul 2
               
            
                  Articolul 2a litera (a)
               
               
                  Articolul 3
               
            
                  Articolul 2a literele (b), (c) și (d)
               
               
                  Articolul 4
               
            
                  Articolul 2b
               
               
                  Articolul 5
               
            
                  Articolul 4 alineatul (1)
               
               
                  Articolul 6
               
            
                  Articolul 4 alineatul (2)
               
               
                  Articolul 7
               
            
                  Articolul 3
               
               
                  Articolul 8